Агенцијата за заштита на правото на слободен пристап до информациите од јавен карактер,врз основа на член 109 став 1 и 2 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер (“Службен весник на Република Северна  Македонија“ бр.60/20), постапувајќи по Жалба  изјавена од Група советници на Национална алијанса за интеграција, поднесена против Општина Шуто Оризари, на ден 08.06.2026  година го донесе следното: 

                                                                      Р Е Ш Е Н И Е

Жалбата Групата советници на Национална алијанса за интеграција, поднесена против Општина Шуто Оризари, заведена во Агенцијата под бр.08-42 на 21.04.2026 година, СЕ ОТФРЛА како неуредна.

                                                          О Б  Р А З Л О Ж Е Н И Е 

Групата советници на Национална алијанса за интеграција, како што е наведено во Жалбата, на 25.12.2025 година поднела Барање за пристап до информации од јавен карактер до Општина Шуто Оризари, со кое побарала да и се достават следните информации: 
„ 1. Сите проекти реализирани од општината, со финансиски извештаи и наплата од донатори/државни фондови.
  2. Сите набавки и фактури, вклучително услуги и договори преку посредници/агенции.
              3. Сите плати на вработени, директни и преку агенции, со износ и период на исплата.
4. Сите налози з плаќање и банкарски извештаи.
5. Сите дополнителни документи кои потврдуваат намената и потрошувањето на средствата. “.
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-42 на 21.04.2026 година. 
Постапувајќи по наведената Жалба, Агенцијата за заштита на правото на слободен пристап до информации од јавен карактер, истата ја отфрли како неуредна, поради следното:
Во врска со горенаведеното Агенцијата му укажува на Барателот на информации дека Жалбата има недостатоци. Имено, Жалбата не содржи потпис од страна на жалителот, а што се однесува на Барањето кое е доставено во прилог на електронскиот допис, Барателот на информации се повикува на три различни Закони меѓу кои и на Законот за слободен пристап до информации од јавен карактер.  
Согласно член 17 од Упатството за спроведување на Законот за слободен пристап до информации од јавен карактер е наведено дека: „Жалбата треба да ги содржи следните елементи: -назив, име, адреса, телефон, фаx, е-маил на барателот – назив, име, адреса, телефон, фаx, е-маил на имателот на информации, -образложение на причините поради кои барателот не е задоволен со решението (или неговото недонесување)...Во став 2 и став 3 од истиот член како задолжителен прилог кон жалбата е и барањето кое е поднесено од страна на барателот. 
Агенцијата, исто така му укажува на Барателот на информации дека: 
Согласно член 38 став 1 од Законот за општата управна постапка „Во случаите кога законот начожува потпис, актите во хартиена форма се потпишува своерачно“, а согласно член 38 став 2 од истиот Закон „Електронските исправи се комплетираат со отпечатено име на потписникот и се поврзуваат со општо прифатен електронски потпис во согласност со Законот за податоците во електронски облик и електронски потпис“. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.
ПРАВНА ПОУКА: Против ова Решение странката може да поведе управен спор пред Управниот су во рок од 30 дена.

                                                                                                                               Директор,
                                                                                                                             Петар Гајдов
